stanford-oval/wikipedia huggingface dataset:
Skála Eresoú

| Skála Eresoú Σκάλα Ερεσού |
| --- | --- |
 Skála Eresoún kylä Vígla-kukkulalta eli antiikin Eresoksen akropoliilta nähtynä.
 Skála Eresoú
 Koordinaatit: 39°08′07″N, 25°55′51″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301050102
Väkiluku (2011):  349
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Skála Eresoú (kreik. Σκάλα Ερεσού) eli Gyalós/Gialós (kreik. Γυαλός/Γιαλός) on Kreikan kylä, joka sijaitsee Lesboksen saarella ja kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 349 (vuonna 2011).
Skála Eresoún rantaa.
Skála Eresoú on osa Eresóksen kyläyhdyskuntaa ja sijaitsee meren rannalla Lesboksen lounaisosassa noin neljä kilometriä sisämaassa sijaitsevasta Eresóksesta etelään. Skála Eresoú on nimensä mukaisesti Eresóksen ranta-asutus.
Antiikin ajan Eresoksen kaupunki, josta koko kyläyhdyskunta on perinyt nimensä, sijaitsi Skála Eresoún paikalla. Sen linnavuorena toimi nykyisin nimillä Vígla ja Kástro tunnettu kukkula heti nykyisen kylän itälaidalla. Kaupungista olivat kotoisin muun muassa runoilijatar Sapfo ja filosofi Theofrastos.
Nykyisin Skála Eresoú on turistikohde, joka on erityisesti seksuaalivähemmistöjen suosiossa. Pienestä väkimäärästä huolimatta kylässä toimii kolme homobaaria. Ne palvelevat 3 000–4 000:a naisturistia, jotka vierailevat kylässä kesäaikaan Sapfon tarinan innoittamina. Kylässä järjestetään vuosittain Eresóksen kansainväliset naistenfestivaalit.
Aiheesta muualla

Kuvia tai muita tiedostoja aiheesta Skála Eresoú Wikimedia Commonsissa
Tiia-Maria Talvitie

| Tiia-Maria Talvitie |
| --- | --- |

Henkilötiedot
Syntynyt: 3. huhtikuuta 1994 (ikä 30)
Ampumahiihtäjä
Seura:  Jalasjärven Jalas
Aiheesta muualla
IBU
Tiia-Maria Talvitie (s. 3. huhtikuuta 1994) on suomalainen ampumahiihtäjä.  Urallaan hän on edustanut Jalasjärven Jalasta.  Ammatiltaan Talvitie on fysioterapeutti.
Sininen talo (Etelä-Korea)

| Sininen talo> 청와대 |
| --- | --- |

Osoite:  1 Cheongwadae-ro, Jongno-gu
Sijainti:   Soul, Etelä-Korea
Rakennustyyppi:  virka-asunto
Valmistumisvuosi:  4. syyskuuta 1991
Omistaja:  Etelä-Korean valtio
Käyttäjä:   Korean tasavallan presidentti
Tyylisuunta:  perinteinen korealainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sininen talo (kor. 청와대, Cheongwadae, kirj. "sinitiilinen paviljonki") on Etelä-Korean presidentin virka-asunto. Nimitys Sininen talo tulee päärakennuksen kattoa peittävistä 150 000 sinisestä kattotiilestä. Nykyinen rakennus valmistui vuonna 1991.
Sininen talo on avoinna yleisölle kaikkina muina päivinä paitsi sunnuntaisin, maanantaisin ja julkisina vapaapäivinä. Sisäänpääsy ei maksa mitään ja vierailijoilla pitää olla henkilöllisyystodistus. Ulkomaalaisilta vaaditaan rekisteröityminen nettilomakkeen kautta etukäteen.
Toukokuussa 2022 Etelä-Korean uudesta presidentistä, Yoon Suk-yeolista, tuli maan ensimmäinen presidentti, joka ei muuttanut virallisesti Siniseen taloon. Syyksi hän ilmoitti sen, että talo on "[japanilaisen] imperialistisen vallan symboli". Yoon sai osakseen kritiikkiä, koska talossa on presidentille tarkoitetut turvatoimet ja valtionpäämiehen muutto muualle olisi kallista. Eteläkorealainen media myös huhusi, että Yoon vaimoinensa ei suostu muuttamaan Siniseen taloon, koska taloa on väitetty šamaanin kiroamaksi. Yoon kiisti väitteet ja kutsui niitä poliittisten vastustajiensa tekaisemiksi.
Singsby

| Singsby |
| --- | --- |
 Singsby
 Koordinaatit: 63°09′38″N, 21°39′12″E 
Valtio:  Suomi
Maakunta:  Pohjanmaa
Kunta:  Mustasaari
Hallinto:  
 – Asutustyyppi:  kylä
Väkiluku (2020):  662
Postinumero:  65710
 Väkiluku koskee postinumeroaluetta ja sen lähde on Tilastokeskus. Tieto on ajankohdan 31.12.2020 mukainen. 
Infobox OKVirheellinen NIMI-arvo: 
Singsby on kylä Mustasaaren kunnassa Pohjanmaan maakunnassa. Kylä sijaitsee noin kymmenen kilometrin päässä Vaasan keskustasta. Naapurikyliä ovat Karperö, Jungsund ja Gerby. Ainakin osa kylästä rajautuu Vaasan keskustaajaman alueelle. Singsbyn asutus sijoittuu hajanaisesti Singsbyntien ja Jungsundintien varsille sekä näiden läheisyyteen.
Vanhan tarinan mukaan Singsbyssä asui noita nimeltä Dardi Månsdotter 1640-luvulla. Paikka, joka tunnetaan yleisesti nimellä Trollkuniback, on nimetty noidan mukaan. Kyläläisten mukaan Dårdi teki noituutta ja taikuutta, tästä ei kuitenkaan ole todisteita.
Singsby valittiin Pohjanmaan vuoden kyläksi vuonna 2018.
Historia

Singsbyn ja Karperön alueella sanotaan olleen asutusta jo 1300-luvulla. Alkujaan Singsbyn asutus sijoittui pienille saarille kunnes maankohoaminen toi ne yhteen. Kylän alemmat alueet ovat olleet aikaisemmin merenpohjaa ja niitä ryhdyttiin ajan saatossa hyödyntämään maanviljelyssä. Alueen tiet noudattavat pääosin entisten saarten ja peltoalueiden välistä murtolinjaa.
Käännös suomeksi
Severn (täsmennyssivu)

Severn voi tarkoittaa seuraavia;
Paikkoja > Australia

Severn River, joki Queenslandissa
Severn River, joki Uudessa Etelä-Walesissa
Severn, paikkakunta Uudessa Etelä-Walessa
Paikkoja > Etelä-Afrikka

Severn, kaupunki Etelä-Afrikassa
Paikkoja > Kanada

Fort Severn, kylä ja intiaanireservaatti Ontariossa
Port Severn, satama ja paikkakunta Ontariossa
Severn River, Hudsoninlahteen laskeva joki Ontariossa
Severn River, Huronjärveen laskeva joki Ontariossa
Paikkoja > Uusi-Seelanti

Severn River, joki
Paikkoja > Yhdistynyt kuningaskunta

River Severn, joki
Paikkoja > Yhdysvallat

Fort Severn, yksi kolmesta alkuperäisestä Yhdysvaltain laivastoakatemian tukikohdasta
Severn River, joki Marylandissa
Severn, paikkakunta Marylandissa
Severn, paikkakunta Pohjois-Carolinassa
Henkilöitä

Dan Severn (s. 1958), yhdysvaltalainen vapaaottelija ja showpainija
Laivoja

HMS Severn (P282), Britannian kuninkaallisen laivaston River-luokan ulkovartiolaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Severn”, voi hakea sivunnimihaulla, laajalla sivunnimihaulla tai tekstihaulla.
Toulouse (täsmennyssivu)

Toulouse tarkoittaa muun muassa seuraavia:
Toulouse, kaupunki Ranskassa
Jeanine Toulouse (1923–2020), ranskalainen pikajuoksija
Toulouse FC, 1970 perustettu ranskalainen jalkapalloseura
Toulouse FC oli ranskalainen jalkapalloseura, joka toimi Toulousessa vuosina 1937–1967
Henri de Toulouse-Lautrec (1864–1901), ranskalainen taidemaalari
Toulousen kreivi Raymond IV (1052–1105), ensimmäisen ristiretken johtajia
Toulousen kreivi Raimund VI (1156–1222), kuningas Ludvig VI:n tyttärenpoika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toulouse”, voi hakea sivunnimihaulla, laajalla sivunnimihaulla tai tekstihaulla.
Tim Nowak

Tim Nowak, 2022
Tim Nowak (s. 13. elokuuta 1995 Bad Mergentheim) on saksalainen kymmenottelija.
Nowak ylsi kymmenottelussa pronssille vuoden 2014 alle 20-vuotiaiden MM-kilpailuissa. Vuotta aiemmin hän saavutti pronssia alle 20-vuotiaiden Euroopan-mestaruuskilpailuissa. Hän oli seitsenottelussa seitsemäs Portlandin MM-hallikilpailuissa 2016 ja samana vuonna kymmenottelussa yhdeksästoista Amsterdamin EM-kilpailuissa jäätyään ilman pisteitä 110 metrin aitajuoksussa. Ulkoratojen MM-kilpailuissa hän sijoittui kymmenottelussa kymmenenneksi Dohassa 2019 ja 17:nneksi Eugenessa 2022.
Nowakin ennätys kymmenottelussa on 8 229 pistettä syyskuulta 2018.
The Dark Delight

| The Dark Delight Dynazty |
| --- | --- | --- |

Studioalbumin tiedot
 Julkaistu: 3. huhtikuuta 2020
 Kesto: 56.04
 Levy-yhtiö: AFM
Listasijoitukset
  28. (albumilista)    3. (fyysinen albumilista)
Dynaztyn muut julkaisut
| Firesign 2018 | The Dark Delight 2020 | Final Advent 2022 |
The Dark Delight  on Dynaztyn seitsemäs studioalbumi, joka julkaistiin 3. huhtikuuta 2020.
Kappaleet

Presence of Mind – 4.16
Paradise of the Architect – 4.14
The Black – 3.54
From Sound to Silence – 3.53 (feat. GG6)
Hologram – 4.23
Heartless Madness – 3.59
Waterfall – 4.04
Threading the Needle – 5.37
The Man and the Elements – 4.23
Apex – 4.28
The Road to Redemption – 3.54
The Dark Delight – 5.12
The Shoulder Devil – 3.41  (Bonuskappale)
Kokoonpano

Nils Molin – laulu
Love Magnusson – kitara
Mike Lavér – kitara
Jonathan Olsson – bassokitara
George Egg – rummut
Arvostelu

Imperiumi: 8½/10
Inferno:
Kaaoszine: 7+/10
Soundi:
Aiheesta muualla

The Dark Delight Discogsissa. (englanniksi)
Albumi The Dark Delight Encyclopaedia Metallum -sivustolla (englanniksi)
Smirnov

Smirnov voi viitata seuraaviin:
Smirnov, venäläinen sukunimi
Smirnov, tulivuori Kunaširin saarella
Smirnoff, alkoholimerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Smirnov”, voi hakea sivunnimihaulla, laajalla sivunnimihaulla tai tekstihaulla.
Sininen poika

| Sininen poika |
| --- | --- |

Nimi:  Sininen poika
Tekijä:  Thomas Gainsborough
Valmistuspaikka:  Englanti
Valmistumisvuosi:  1770
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  179,4  cm
Leveys:  123,8  cm
Kokoelma:  Huntington Library
Sijainti:  Huntington Library, Yhdysvallat
Sininen poika on Thomas Gainsborough’n maalaus noin vuodelta 1770. Sitä arvostetaan maalauksen taitavuuden takia, ei siksi että se olisi näköinen kuva jostain kuuluisuudesta tai kuvittaisi historiallista tarinaa. Poika on puettu siniseen satiinipukuun, ja kiiltävä kangas on kuvattu tarkasti lukuisin huolellisesti valituin värisävyin.
Poika seisoo renessanssin ajoista asti suositussa kontraposto-asennossa. Toisessa kädessään hän pitää sulkahattua, toinen on vyötäröllä ja pitelee viittaa muistuttavaa päällysvaatetta. Taustan metsäinen vuorenrinne ja tumma taivas kehystävät mallia romantiikan tyyliin.
Vuonna 1921 kalifornialainen Henry E. Huntington osti teoksen Westminsterin herttualta. Myyntihinta oli korkein mistään taulusta siihen mennessä maksettu, ja se osaltaan vaikutti teoksen maineeseen "maailman parhaana tauluna".
Sovellettu reserviläisammunta

Sovellettu reserviläisammunta (lyh. SRA) on Reserviläisurheiluliiton kilpaurheilulaji, joka on tarkoitettu suomalaisten reserviläisten tilanteenmukaisen ampumataidon vertailuun ja kehittämiseen.
SRA:ssa käytetään pääasiassa itselataavaa reserviläiskivääriä tai karbiinia eli nykyaikaisen sotilasaseistuksen kaltaisia aseita, mutta myös pistoolia, haulikkoa sekä tarkkuuskivääriä. Sarjatuliaseiden käyttöä ei ole erikseen kielletty kilpailuissa, mutta sarjatulen käyttö on kielletty, jollei sitä erikseen sallita. Tällä tavoin lajia voi harrastaa täysipainoisesti ns. siviiliaseilla, koska lupateknisesti on hyvin hankalaa saada sarjatuliaseita muuten kuin keräilyllisin perustein, jolloin aseet määrätään pääsääntöisesti ampumakieltoon. Jokaista yhtäjaksoista ampumasuoritusta vastaavaa rastia varten laaditaan kuvitteellisen taistelutilanteen mukainen ampumatehtävä, jonka ampuja suorittaa ennalta annetun tilannekuvauksen edellyttämällä tavalla. Rasteihin kuuluu usein nopeatempoista liikkumista, lippaanvaihtoja, ovien avaamista yms. ampumasuoritusta monipuolistavaa toimintoa. Rastilla on usein liikkumista ja ampumista rajoittavia ja ohjaavia rakenteita, kuten seiniä, rikelinjoja ja tunneleita.
SRA:ssa kilpaillaan vakio-, avoin- ja TST-luokissa. Luokan määrää kilpailijan käyttämät aseet ja muu varustus. Vakioluokassa merkittävä rajoitus on aseiden elektronisten ja optisten tähtäinlaitteiden kielto. TST-luokassa kilpailijalla tulee olla rastisuorituksen aikana päällä taistelukäyttöön soveltuva varustus, jonka minimipaino on 12 kg. Kilpailussa suorituksen pisteytys perustuu ampumatarkkuuteen ja suoritukseen käytettyyn aikaan. Näiden suhteesta muodostuu nk. osumakerroin, joka määrää kilpailijan sijoituksen. Kaikki kilpailijat ampuvat samat rastit, mutta tulokset lasketaan erikseen molemmille luokille.
Lajin harrastajalta, SRA-ampujalta, vaaditaan erityisen koulutuksen ja ampumakokeen hyväksytty suorittaminen, jotta henkilö voi osallistua kilpailuihin ja harjoituksiin. Koulutuksen tarkoituksena on varmistaa ampujan hallitsevan turvallisen aseenkäsittelyn lajin sääntöjen mukaisesti. Lisäksi vaaditaan asiaankuuluva vakuutus.
Poliisin ylijohdon lokakuussa 2007 vahvistaman aselupakäytäntöjen yhtenäistämisohjeen perusteella sovellettu reserviläisammunta ja practical-ammunta olivat käytännössä ainoita syitä, joiden perusteella voidaan myöntää ampuma-aseen hallussapitolupa itselataavaan kertatulikivääriin, jonka lipaskapasiteetti on yli kolme patruunaa. Yhtenäistämisohje oli voimassa vuosina 2007-2009.  Ohje suorastaan esittää esimerkkinä 18-vuotiaan hakijan, jonka harrastuneisuus rajoittuu kaupallisella ampumaradalla käymiseen.
SRA on Reserviläisurheiluliiton rekisteröimä tavaramerkki. Lajin ensimmäiset säännöt on kehitetty Reserviläisurheiluliiton hallituksen toimeksiannosta työryhmällä Tomi Kallio, Dan Ahlsted ja Ilkka Juutilainen.
Aiheesta muualla

Lipas.net.
Toiminta-Ampujat.
Reserviläisurheiluliitto.
Smirnoff Ice

Smirnoff Ice.
Smirnoff Ice on long drink -tyylinen juomasekoitus, jonka alkoholipitoisuus on Suomessa neljä tilavuusprosenttia. Juoma on makeaa, sitrusaromista ja harmaata. Litraa kohden siinä on sokeria 40 grammaa. Yhdysvaltain ulkopuolella juoma on vodkapohjainen. Smirnoff Iceä on myyty vuodesta 1999. Juomaa on saatavilla 0,275 litran ja 0,7 litran pulloissa sekä tölkeissä. Juomasta on olemassa myös guaranalla maustettu Black-versio. Suomessa juomaa toimittaa Hartwall.
Sonia Sotomayor

| Sonia Sotomayor |
| --- | --- |

Yhdysvaltain korkeimman oikeuden jäsen
 8. elokuuta 2009 –  
Presidentti:  Barack Obama (nimittäjä)
Edeltäjä:  David Souter
Henkilötiedot
Syntynyt: 25. kesäkuuta 1954 (ikä 70)  New York City, NY, Yhdysvallat
Kansalaisuus:   yhdysvaltalainen
Puoliso:  Kevin Noonan (1976–1983)
Tiedot
Koulutus:  Princetonin yliopisto Yalen yliopisto
 Nimikirjoitus
Sonia Sotomayor (s. 25. kesäkuuta 1954 New York City, New York) on yhdysvaltalainen juristi, joka on Yhdysvaltain korkeimman oikeuden tuomari. Presidentti Barack Obama nimesi hänet eläkkeelle jääneen David Souterin seuraajaksi 26. toukokuuta 2009. Ennen nimitystään Sotomayor toimi 17 vuotta liittovaltion tuomarina. Hän on oikeusistuimen kolmas naistuomari ja ensimmäinen latinotaustainen tuomari.
Tausta ja yksityiselämä

Sotomayor syntyy New Yorkin kaupungissa, Bronxin kaupunginosassa, jonne hänen vanhempansa olivat muuttaneet Puerto Ricosta. Isä kuoli Sonian ollessa vielä nuori, minkä johdosta hänen äitinsä joutui työskentelemään pitkää päivää.
Sotomayor valmistui ensin Princetonin yliopistosta vuonna 1976 ja sitten Yalen yliopiston oikeustieteellisestä tiedekunnasta vuonna 1979. Hän työskenteli apulaispiirisyyttäjänä New Yorkissa ja sen jälkeen yksityisessä lakitoimistossa vuoteen 1992 asti.
Ura

Vuosina 1979–1984 Sotomayor toimi New Yorkin piirikunnan apulaisasianajaja. Tämän jälkeen hän erikoistui ulkomaankauppaan liittyviin kysymyksiin, kun hän siirtyi Pavia & Harcourt -nimisen organisaation palvelukseen.
Vuonna 1991 presidentti George H. W. Bush nimitti Sotomayorin tuomariksi eteläisen New Yorkin aluetuomioistuimeen, jossa hän toimi kunnes presidentti Bill Clinton nimitti hänet Yhdysvaltain valitustuomioistuimen toisen tuomiopiirin tuomariksi vuonna 1997. Sotomayorin nimitys vaatii senaatin hyväksynnän, jonka kanssa republikaanienemmistöinen senaatti vitkutteli yli vuoden päivät, jan pääsi aloittamaan virassa vasta vuonna 1998.
Nimitys korkeimpaan oikeuteen

Presidentti Barack Obama nimitti Sotomayorin korkeimpaan oikeuteen keväällä 2009. Senaatin vahvistettua nimityksen äänin 68–31. Kyseessä oli Obaman ensimmäinen nimitys korkeimpaan oikeuteen.
Sotomayor vannoi virkavalansa 8. elokuuta 2009. Valan otti vastaan korkeimman oikeuden puheenjohtaja John Roberts.
Aiheesta muualla

Kuvia tai muita tiedostoja aiheesta Sonia Sotomayor Wikimedia Commonsissa
Yhdysvaltain korkeimman oikeuden tuomarit
Roberts (puheenjohtaja)
Thomas
Alito
Sotomayor
Kagan
Gorsuch
Kavanaugh
Barrett
Jackson
Smith-laite

Kyykkyjä laitteella.
Smith-laite on kuntosalilaite, jossa levytanko liikkuu ylös ja alas kiskojen varassa. Sillä voidaan suorittaa samoja liikkeitä kuin vapaalla levytangollakin, esimerkiksi jalkakyykky ja penkkipunnerrus. Joidenkin liikkeiden, kuten hauiskäännön suorittamiseen laite ei kuitenkaan sovellu.
Smith-laitteen käyttö on aloittelijalle usein helpompaa kuin vapaalla tangolla harjoittelu. Pidemmälle ehtineet voimailijat pitävät kuitenkin usein vapaalla tangolla tehtyjä liikkeitä parempina, sillä ne kehittävät paremmin koordinaatiota, ja niissä tangon liikerata on luonnollisempi.
Sovellettu tiede

Käytäntöjä
Tiedejulkaisu
Tiedeyhteisö
Tieteellinen menetelmä
Vertaisarviointi
Avoin tiede
Tieteen tutkimus
Tieteen etiikka
Tieteenfilosofia
Tieteenhistoria
Tieteensosiologia
Aiheeseen liittyvää
Monitieteisyys
Näennäistiede
Avoin saatavuus
Avoin tieto
Avoin sisältö
Sovellettu tiede on tieteellisen menetelmän ja menetelmän johtopäätösten avulla saadun tiedon käyttöä käytännön tavoitteiden saavuttamiseksi. Siihen kuuluu laaja valikoima tieteenaloja, kuten tekniikka ja lääketiede. Sovellettu tiede erotetaan usein perustieteestä, joka keskittyy luonnon- tai muiden ilmiöiden selittämiseen ja ennustamiseen tähtäävien tieteellisten teorioiden ja lakien kehittämiseen.
Soveltava tutkimus

Soveltava tutkimus käsittelee käytännön ongelmien ratkaisemista ja siinä käytetään yleensä empiirisiä menetelmiä. Koska soveltava tutkimus tapahtuu sotkuisessa reaalimaailmassa, tiukkoja tutkimusprotokollia voidaan joutua lieventämään. Esimerkiksi satunnaisotannan käyttö voi olla mahdotonta. Näin ollen menetelmien avoimuus on ratkaisevan tärkeää. Olisi myös otettava huomioon vaikutukset tulosten tulkintaan, joita muuten tiukkoja menetelmiä koskevan kaanonin höllentäminen tuo mukanaan.
The Dark Element

| The Dark Element> Tiedot |
| --- | --- |
Toiminnassa:  2016–
Laulukieli:  englanti
Jäsenet:  Anette Olzon Jani Liimatainen Jonas Kuhlberg Rolf Pilve
Entiset jäsenet:  Jani Hurula
Levy-yhtiö:  Frontiers
Infobox OKNimi-testi OK: 
The Dark Element on laulaja Anette Olzonin ja kitaristi-laulunkirjoittaja-tuottaja Jani Liimataisen perustama musiikkiprojekti. Kaksikon yhteistyö on kummunnut italialaisen Frontiers Musicin johtajan Serafino Peruginon ideasta, ja levytyssopimus yhtiön kanssa julkistettiin syyskuussa 2016.
The Dark Elementin samanniminen esikoisalbumi ilmestyi 10. marraskuuta 2017. Kokoonpanoon kuuluvat myös Liimataisen Cain’s Offering -yhtyetoverit basisti Jonas Kuhlberg ja rumpali Jani Hurula. Yhtye esiintyi yleisölle ensimmäisen kerran Sweden Rock Festivalissa Ruotsissa kesäkuussa 2018.
Jäsenet

Anette Olzon – laulu
Jani Liimatainen – kitara, koskettimet, ohjelmointi
Jonas Kuhlberg – bassokitara
Rolf Pilve – rummut
Juha Mäenpää – koskettimet (live)
Jäsenet > Entiset jäsenet

Jani Hurula – rummut
Julkaisut

Albumit
The Dark Element (2017, Frontiers)
Songs the Night Sings (2019, Frontiers)
Singlet
”The Dark Element” (2017, Frontiers)
”My Sweet Mystery” (2017, Frontiers)
”Here’s to You” (2017, Frontiers)
”Dead to Me” (2017, Frontiers)
”Songs the Night Sings” (2019)
”The Pallbearer Walks Alone” (2019)
”Not Your Monster” (2019)
Musiikkivideot
”My Sweet Mystery” (2017, Frontiers)
”The Ghost and the Reaper” (2017, Frontiers)
Aiheesta muualla

The Dark Elementin Facebook-sivu (englanniksi)
The Dark Element -soittolista Frontiers Musicin YouTube-kanavalla (englanniksi)
Satoru Kitaoka

| Satoru Kitaoka> Henkilötiedot |
| --- | --- |
Syntynyt: 4. helmikuuta 1980 (ikä 44) Nara, Japani
Kansalaisuus:   Japani
Vapaaottelija
Lempinimi:  Ai Senshi, Shimewaza Kuma Shogun, The Catch Wrestling Koala Bear, The Crazy Koala, Weird But Strong
Aktiivisena:  2000–
Pituus:  168 cm
Paino:  70 kg
Painoluokka:  kevytsarja välisarja (2005, 2006, 2011)
Kätisyys:  oikea
Taistelutyyli:  brasilialainen jujutsu, judo, koukkupaini
Seura:  Pancrase-ism (2000–2001) Paraestra (2001–2012) Nippon Top Team (2008–2009) Lotus Setagaya (2012–)
Tilastot
Ottelut:  67
Voitot:  41
– luovutuksella:  20
– päätöksellä:  21
Tappiot:  17
– tyrmäyksellä:  8
– päätöksellä:  9
Tasapelit:  9
Satoru Kitaoka (jap. 北岡悟, s. 4. helmikuuta 1980 Nara, Japani) on japanilainen vapaaottelija ja Deepin kevytsarjan mestari huhtikuusta 2013 lähtien. Hän on saavuttanut Sengoku Grand Prix'in kevytsarjan mestaruuden vuonna 2008 ja Sengoku Raiden Grand Prix mestaruuden 2009.
Kitaoka on harjoitellut vuodesta 2001 lähtien Shinya Aokin kanssa ja molemmat suorittivat samaan aikaan brasilialaisessa jujutsussa mustan vyön Yuki Nakain opissa.
Alkuvuodet

Kitaoka päätyi harrastamaan judoa lukiossa, kun hän joutui koulukiusatuksi yläasteen aikana. Samalla hän kiinnostui vapaaottelusta vuonna 1996 nähtyään Masakatsu Funakin ja Bas Ruttenin välisen ottelun. Kitaoka lähti harjoittelemaan vapaaottelua Paraestra salille, jossa hän päätyi harrastamaan brasilialaista jujutsua.
Vapaaottelu-ura

Kitaoka aloitti vapaaottelun vuonna 2000 Pancrase: Trans 6 -tapahtumassa. Hänen avausottelunsa päättyi tuomarien päätöksellä tappioon Yoshinori Kawasakia vastaan. Kitaoka voitti kuitenkin toisen ottelunsa Kazuhito Kikuchia vastaan Pancrase: Trans 8 tapahtumassa. Kitaoka otteli välissä kaksi kertaa GCM organisaation otteluissa vuonna 2001. Ensimmäinen päättyi tasapeliin Kenichi Serizawaa vastaan. Toisessa ottelussa sen sijaan Kitaoka voitti Yohei Otan tuomariäänin. Vuosi 2002 meni Kitaokan kannalta hyvin, kun hän onnistui voittamaan kuudesta ottelusta neljä. Vaikka vuosi alkoi tappiolla Pancrase: Spirit 3 tapahtumassa Koji Oishitaa vastaan niin sen jälkeen Kitaoka saavutti uransa ensimmäisen voittoputken, joka kesti kolmen ottelun verran. Hän voitti aluksi sekä Kenji Arain, että Hiroyuki Nozawan tuomariäänin ja lopulta toisen kerran Kenji Arain nilkkalukolla Pancrase: 2002 Neo-Blood turnauksen toisella kierroksella. Kitaokan voittoputkin lopulta katkesi samaisessa turnauksessa, tyrmäystappioon Hidetaka Monmaa vastaan ensimmäisessä erässä. Kitaoka voitti myöhemmin Pancrase: Spiral 8 tapahtumassa Carlos Conditin ensimmäisessä erässä kantapäälukolla.
Vapaaottelu-ura > World Victory Road

Sittemmin vuonna 2008 Kitaoka siirtyi World Victory Road organisaatioon, jossa hän saavutti kevytsarjan Sengoku Grand Prix'n mestaruuden, sekä Sengoku Raiden mestaruuden. Turnauksen jälkeen Kitaoka valmistautui tuleviin otteluihin kilpailtuaan 3. toukokuuta 2010 "Gi Amateur BJJ & No-Gi Open" BJJ-turnauksessa Japanissa. Hän saavutti kaksi kultaa puvuttomissa sarjoissa, sekä alle 79.5 kiloisten luokassa, sekä avoimessa luokassa.
Kitaoka otteli tämän jälkeen yhden ottelun Pancrase: Changing Tour 3 tapahtumassa kesäkuussa 2009, jossa hän voitti Yukio Sakaguchin nilkkalukolla. Kaksi kuukautta myöhemmin Kitaoka yritti puolustaa Sengoku Raiden kevytsarjan mestaruuttaan World Victory Road Presents: Sengoku 9 tapahtumassa, mutta hävisi ottelun teknisellä tyrmäyksellä Mizuto Hirotalle.
Kesäkuussa 2010 hän palasi takaisin ottelemaan Pancraseen kahden ottelun verran. Kitaoka voitti molemmat ottelunsa ensin Jorge Rodriguesia vastaan tuomariäänin ja Kuniyoshi Hironakan giljotiinikuristuksella. Pian turnauksen jälkeen hän ilmoitti, ettei enää tulisi ottelemaan Pancrasessa.